Nr. L 107/18 De Europæiske Fællesskabers Tidende 24. 4. 92 RÅDETS AFGØRELSE af 30. marts 1992 om indgåelse af aftalen i form af brevveksling om midlertidig anvendelse af protokollen om fastsættelse for perioden 1. januar 1992 til 30. september 1993 af de fiskerimuligheder og den finansielle godtgørelse, der er foreskrevet i aftalen mellem Det Europæiske Økonomiske Fællesskab og regeringen for Folkerepublikken Mozambique om fiskeri (92/219/EØF) RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Euro- pæiske Økonomiske Fællesskab, under henvisning til aftalen mellem Det Europæiske Øko- nomiske Fællesskab og regeringen for Folkerepublikken Mozambique om fiskeri (1), undertegnet den 30. september 1988 i Maputo, under henvisning til forslag fra Kommissionen, og ud fra følgende betragtninger: Fællesskabet og Republikken Mozambique har ført forhand- linger for at fastsætte de ændringer eller tilføjelser, der skal indføres i protokollen til fiskeriaftalen ved udløbet af den første protokols anvendelsesperiode; som resultat af disse forhandlinger blev en ny protokol paraferet den 15. oktober 1991; ifølge denne protokol har fiskere fra Fællesskabet mulighed for at udøve fiskeri i farvandene henhørende under Folkere- publikken Mozambiques højhedsområde eller jurisdiktion i perioden 1. januar 1992 til 30. september 1993; for at undgå en afbrydelse af EF-fartøjernes fiskeri har de to parter paraferet en aftale i form af brevveksling om midler- tidig anvendelse af den paraferede protokol fra udløbet af den tidligere protokol; aftalen i form af brevveksling bør (?) EFT nr. L 98 af 10. 4. 1987, s. 12. godkendes i afventning af en endelig afgørelse i henhold til Traktatens artikel 43 og protokollens efterfølgende ikraft- trædelse — TRUFFET FØLGENDE AFGØRELSE: Artikel 1 Aftalen i form af brevveksling om midlertidig anvendelse af protokollen om fastsættelse for perioden 1. januar 1992 til 30. september 1993 af de fiskerimuligheder og den finansielle godtgørelse, der er foreskrevet i aftalen mellem Det Euro- pæiske Økonomiske Fællesskab og regeringen for Folkere- publikken Mozambique om fxsken, godkendes herved på Fællesskabets vegne. Teksten til aftalen i form af brevveksling er knyttet til denne afgørelse. Artikel 2 Formanden for Rådet bemyndiges til at udpege de personer, der er beføjet til at undertegne aftalen i form af brevveksling med bindende virkning for Fællesskabet. Udfærdiget i Bruxelles, den 30. marts 1992 På Rådets vegne Arlindo MARQUES CUNHA Formand